
Päihdekuntoutujien tuettu asuminen

Asiakasmäärät sekä –ryhmät
Jyväskylän Kan-koti tuottaa tuettua ja yhteisöllistä asumista päihdekuntoutujille. Asiakaspaikkoja on yhteensä 11. Tuettua asumista voidaan myös tuottaa Kan-kodin ulkopuolelle asiakkaiden omiin koteihin.

Tuotantoalue
Jyväskylän Kan-koti sijaitsee Vaajakosken Kaunisharjussa Keski-Suomen hyvinvointialueella. Palveluja tuotetaan useille hyvinvointialueille.

Toiminta-ajatus

Jyväskylän Kan-koti tarjoaa päihdekuntoutujille yksilölliseen kuntoutussuunnitelmaan perustuvaa asumispalvelua. Toiminnan ytimessä on kuntoutumisen tukeminen yhteisöllisen toimintamallin avulla. Tavoitteenamme on edistää asiakkaan toipumista, vahvistaa arjenhallintaa ja tukea mahdollisimman hyvän ja itsenäisen arjen rakentumista.

Kan-kodin tuetussa ja yhteisöllisessä asumisessa arkeen sisältyy toimintakykyä vahvistavia tehtäviä, kuten siivousta, ruoanlaittoa, vaatehuoltoa ja hygieniasta huolehtimista yhdessä asiakkaan kanssa. Asukkaiden osallisuutta ja sosiaalista vuorovaikutusta tuetaan yhteisillä aktiviteeteilla ja ryhmätoiminnoilla. Itsenäiseen asumiseen siirtymistä vahvistetaan sosiaaliohjauksella ja muilla tarvittavilla sosiaalipalveluilla. Integroitumista takaisin yhteiskuntaan voidaan tukea myös tarvittaessa ns. liikkuvalla tuella, avokuntoutuksella ja intervallijaksoilla.

Toiminnassa noudatetaan Päihdehuoltolain (41/1986 § 8) ja Mielenterveyslain (1116/1990 § 4) periaatteita, jotka korostavat vapaaehtoisuutta, asiakkaan itsenäisen suoriutumisen tukemista, luottamuksellisuutta ja asiakkaan edun ensisijaisuutta.

Palvelumme toteuttaa sosiaalihuollon lainsäädännön keskeisiä periaatteita: hyvinvoinnin ja sosiaalisen turvallisuuden edistämistä, eriarvoisuuden vähentämistä, osallisuuden vahvistamista sekä yhdenvertaisten, tarpeenmukaisten ja laadukkaiden sosiaalipalvelujen turvaamista. Toimintamme perustuu asiakaskeskeisyyteen ja asiakkaan oikeuteen saada hyvää palvelua ja kohtelua sosiaalihuollossa.


Toimintaa ohjaavat arvot
Jyväskylän Kan-kodin toimintaa ohjaavat neljä keskeistä arvoa: ihmisarvo, turvallisuus, yhteisöllisyys ja armollisuus. Nämä arvot näkyvät arjessa konkreettisina toimintaperiaatteina ja ohjaavat kaikkea työtämme päihdekuntoutujien asumispalveluissa.

1. Ihmisarvo
Jokainen ihminen on arvokas, ainutlaatuinen ja auttamisen arvoinen – ja jokaisella on toivoa.
Toiminnassamme tämä näkyy asiakkaan kuuntelemisena, hänen mielipiteidensä kunnioittamisena ja yksilöllisten voimavarojen huomioimisena. Asiakas on oman elämänsä asiantuntija, ja hänellä on oikeus hyvään ja arvokkaaseen elämään haasteistaan huolimatta.

Periaatteet: inhimillisyys, hienovaraisuus, oikeudenmukaisuus, kunnioitus, samanarvoisuus, armollisuus, kristillinen maailmankuva.

2. Turvallisuus
Turvallisuus tarkoittaa päihteettömyyttä, ennakoitavaa arkea ja ammatillista ohjausta.
Tarjoamme rauhallisen ja vakaan ympäristön, jossa asiakkaat voivat keskittyä kuntoutumiseen ilman uhkaavia tilanteita. Päihteettömyyttä valvotaan tarvittaessa testein, ja henkilöstö huolehtii sekä asiakkaiden että työntekijöiden hyvinvoinnista. 

Periaatteet: rehellisyys, luotettavuus, vakaus, hyvinvointi, levollinen ilmapiiri.

3. Yhteisöllisyys
Muutosta ei tehdä yksin. Yhteisöllisyys rakentuu yhdessä tekemisestä, vertaistuesta ja arjen jakamisesta. Yhteiset ryhmät, kuten yhteisöpalaverit, vahvistavat osallisuutta ja antavat kaikille mahdollisuuden vaikuttaa yhteiseen arkeen.

Periaatteet: rinnalla kulkeminen, vertaistuki, ilo, rauha, yhdessä tekeminen, talkoohenki.

4. Armollisuus
Muutos on prosessi, joka vie aikaa. Kohtaamme asiakkaat kärsivällisesti ja ratkaisukeskeisesti, tukien heidän kasvuaan ja edistymistään omaan tahtiinsa. Armollisuus näkyy sekä asiakkaan että henkilöstön suuntaan – jokainen askel eteenpäin on arvokas.

Periaatteet: kärsivällisyys, ratkaisukeskeisyys, kasvu, laupeus.

Toimintaperiaatteet 

Yhteisömuotoinen toiminta
Jyväskylän Kan-kodilla toteutetaan yhteisömuotoista toimintaa, joka on olennainen osa kuntoutumista. Tavoitteena on asiakkaan vahvuuksien tunnistaminen, voimavarojen vahvistaminen ja itsenäisen toimintakyvyn tukeminen. Toimintaa järjestetään asukkaille jokaisena arkipäivänä.
Ryhmätoiminta kehittää sosiaalisia taitoja ja tarjoaa mahdollisuuden vertaistukeen, joka on yhteisöasumisessa erityisen tärkeää. Vertaistuki vähentää yksinäisyyttä ja tukee päihteettömyyttä.

Viikko-ohjelma ja yksilöllinen tuki
Jokaiselle asiakkaalle laaditaan henkilökohtainen viikkosuunnitelma, joka sisältää:
· yksilökeskustelut ohjaajien kanssa
· päihdekuntoutus- ja vertaistukiryhmät
· harrasteryhmät
· henkilökohtaiset tavoitteet (fyysinen, psyykkinen, henkinen ja halutessa hengellinen hyvinvointi)
· arjen taitojen harjoittelun (talous, hygienia, kodinhoito)
Kuntoutumisessa painotetaan elämänhallintaa, toipumista ja arjessa selviytymistä. Asukkaat osallistuvat myös yhteisten tilojen siisteydestä huolehtimiseen henkilökunnan kanssa.
Kuntoutumista seurataan henkilökohtaisen kuntoutussuunnitelman mukaisesti.
                            
Luontoavusteinen toiminta ja ympäristö
Kan-kodin ympäristö tarjoaa virikkeellisen ja rauhallisen puitteen kuntoutumiselle. Piha-alue on viihtyisä ja luonto on lähellä. Kan-kodilla on käytössä oma vene, ja Kaunisharjun ympäristö mahdollistaa:
· uimisen
· kalastuksen
· luonnossa liikkumisen
· retkeilyn
Luontoavusteinen toiminta tarjoaa elämyksiä, kokemuksia ja käsillä tekemistä. Aistien virittämistä tuetaan esimerkiksi hyödyntämällä itse kasvatettuja kasveja ruoanlaitossa.

Osallisuus ja yhteisön päätöksenteko
Kan-kodissa jokainen saa olla oma itsensä. Asukkailla on oikeus omaan tilaan, mielipiteisiin ja osallisuuteen. Yhteisökokouksissa asukkaat voivat tuoda esiin ajatuksiaan ja vaikuttaa:
· ryhmien sisältöihin
· aktiviteetteihin
· retkiin
· tapahtumiin

Tavoitteellinen asuminen ja kuntoutussuunnitelma
Asuminen Kan-kodissa on tavoitteellista. Asukkaan kanssa laaditaan hänen tarpeistaan ja tavoitteistaan lähtevä henkilökohtainen kuntoutussuunnitelma. Suunnitelma:
· motivoi
· tukee realistista etenemistä
· ehkäisee asumista vaarantavia tekijöitä
Joillakin asukkailla kuntoutuminen alkaa perusasioista, kuten päivärytmin löytymisestä, tapaamisiin sitoutumisesta ja mielekkään tekemisen löytämisestä arkeen.

Palveluohjaus ja viranomaisyhteistyö
Palveluohjaus ja neuvonta ovat keskeinen osa työtä. Asukkaita tuetaan:
· viranomaisasioinnissa
· kuntouttavaan työtoimintaan hakeutumisessa
· kolmannen sektorin palveluiden ja harrastusten löytämisessä
Viikko-ohjelma tuo arkeen selkeyttä ja rytmiä.
Hyvinvointialueen kanssa tehtävät sopimukset ohjaavat toimintaa ja määrittelevät palvelun sisältöä. Hyvinvointialue ostaa yhteisöllisen ja tuetun asumisen palveluja Jyväskylän Kan-kodilta.

Sosiaalihuollon omavalvonta kattaa asiakasturvallisuuteen liittyvät velvoitteet sosiaalihuollon lainsäädännön mukaisesti. Palo- ja pelastusturvallisuudesta sekä asumisterveyden turvallisuudesta vastaavat omat viranomaisensa, mutta asiakasturvallisuuden varmistaminen edellyttää tiivistä yhteistyötä kaikkien turvallisuudesta vastaavien tahojen kanssa.
Jyväskylän Kan-kodilla on laadittu ja käytössä:
· palo- ja pelastussuunnitelmat
· poistumisturvallisuussuunnitelma
· muut viranomaisten edellyttämät turvallisuusasiakirjat
Nämä asiakirjat ovat esillä yhteisissä tiloissa ja perehdytyskansiossa, ja ne käydään läpi henkilökunnan perehdytyksen yhteydessä.
Omavalvontasuunnitelma on laadittu yhteistyössä henkilökunnan kanssa. Suunnitelman laatimisesta, päivittämisestä, toteutumisen seurannasta ja julkaisemisesta vastaa yksikön vastaava työntekijä. Toiminnanjohtaja hyväksyy suunnitelman. Asiakkaat ja omaiset voivat halutessaan antaa palautetta ja tuoda esiin näkemyksiään suunnitelman kehittämiseksi.
Omavalvontasuunnitelma ohjaa henkilökunnan ja vapaaehtoisten käytännön työtä. Suunnitelma käydään läpi perehdytyksessä, ja jokainen uusi asukas saa tiedon sen sisällöstä ja sijainnista. Suunnitelmaa käsitellään myös yhteisöpalavereissa.
Omavalvontasuunnitelman päivittämisessä hyödynnetään asukkailta saatua palautetta, joka kerätään jokaiselta pois muuttavalta sekä kaksi kertaa vuodessa kaikilta asukkailta. Lisäksi huomioidaan palvelun ostajien tarkastuksissa antama palaute sekä henkilökunnan havainnot. 
Ajantasainen omavalvontasuunnitelma on nähtävillä Jyväskylän Kan-kodilla kansiossa sekä yhdistyksen verkkosivuilla sähköisenä versiona. Suunnitelman päivityksessä huomioidaan palveluissa, laadussa ja asiakasturvallisuudessa tapahtuvat muutokset.
Omavalvontasuunnitelman laadinnan ja päivityksen yhteydessä tarkistetaan myös muiden toimintaa ohjaavien suunnitelmien ajantasaisuus, kuten:
· tietoturvasuunnitelma
· valmius- ja jatkuvuudenhallintasuunnitelma
· pelastussuunnitelma ja poistumisturvaselvitys
· lääkehoidossa avustamisen suunnitelma
· siivoussuunnitelma
· kuolemantapausohjeistus
· edunvalvonnan prosessi
· kirjaamisen ohjeet
· vaarojen kartoitus ja arviointi

Omavalvontasuunnitelman toteutumisen varmistaminen
Omavalvontasuunnitelma päivitetään vuosittain keväällä tai useammin, mikäli tarvetta ilmenee. Päivityksissä huomioidaan asiakkailta, omaisilta, henkilökunnalta ja palvelun ostajalta saatu palaute sekä muut toiminnassa esiin nousseet kehittämistarpeet. Päivityksistä tiedotetaan henkilöstölle.
Omavalvontasuunnitelman julkisuus
Omavalvontasuunnitelma on nähtävillä Kan ry:n verkkosivuilla sekä Jyväskylän Kan-kodin yhteisissä tiloissa.
Ajantasaisuuden varmistaminen ja päivitysten julkaisu
Henkilökunta seuraa omavalvontasuunnitelman ajantasaisuutta, ja siihen tehtävät päivitykset julkaistaan viivyttelemättä.
Aiemmat versiot
Omavalvontasuunnitelman aiemmat versiot säilytetään Päijät-Hämeen Kan-kodin toimistossa.

Jyväskylän Kan-kodin palvelut ja toiminta on kuvattu selkeästi, ja viikko-ohjelma on asiakkaiden nähtävillä yhteisissä tiloissa. Toimintaan sisältyvät kristilliset elementit ovat vapaaehtoisia ja toteutetaan yhteistyössä vapaaehtoisten ja seurakuntien kanssa.

Toiminnasta tiedotetaan verkkosivuilla, sosiaalisessa mediassa ja vuosikertomuksissa. Yksikkö tekee yhteistyötä paikallisten järjestöjen ja seurakuntien kanssa, ja toimintaan on mahdollista tutustua etukäteen.

Asiakaspalautetta kerätään säännöllisesti, ja sitä hyödynnetään palvelujen kehittämisessä. Palvelujen saatavuutta tukee myös mahdollisuus toteuttaa toimintaa Kan-kodin ulkopuolella, ja yksikön auto mahdollistaa liikkumisen tarvittaessa.

Palveluihin pääsyyn liittyvät keskeiset riskit sekä niiden tunnistaminen, arviointi ja hallinta on kuvattu taulukossa 1.

Taulukko 1: Palveluyksikön keskeisimpiä palveluita ja hoitoon pääsyä koskevien riskien tunnistaminen, arviointi ja hallinta
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Olemme kolmannen sektorin toimija
	Meidän palveluista ei tiedetä tarpeeksi laajasti
	Tiedottamiseen ja mainostamiseen panostetaan tänä vuonna intensiivisesti: uudet nettisivut, uutiskirjeet, esitteet. Asiakaspalaute ja hyvät kokemukset.

	kristillinen järjestö palvelun tuottajana
	Pelätään liian vahvaa kristillisyyttä.
	Toiminnan sisältöjen kuvaus ja avoimuus. Arvoihin nostettu ”armollisuus.” Osa hakeutuu palveluihin juuri kristillisyyden vuoksi.

Jyväskylän Kan-koti tekee tiivistä yhteistyötä palvelun ostajan kanssa ja osallistuu hyvinvointialueen järjestämiin tilaisuuksiin ja koulutuksiin. Seuraamme toimialalla ja yhteiskunnassa tapahtuvia muutoksia ja kehitämme palveluitamme vastaamaan asiakkaiden tarpeita.

Yksikkö kuuluu alueellisiin yhteistyöverkostoihin ja tekee yhteistyötä useiden paikallisten toimijoiden kanssa, kuten järjestöjen, seurakuntien ja muiden sosiaali- ja terveysalan palveluntuottajien kanssa. Lisäksi teemme yhteistyötä asiakkaiden omien verkostojen kanssa, kuten terveydenhuollon, sosiaalipalveluiden, TE-palveluiden, Ohjaamon, päihde- ja mielenterveyspalveluiden sekä omaisten kanssa.

Yksikössä on mahdollista suorittaa työharjoittelujaksoja, työkokeiluja, siviilipalvelusta ja valvontarangaistuksia, mikä tukee toiminnan jatkuvuutta ja monialaista yhteistyötä.

3.2.2 Valmius- ja jatkuvuudenhallinta

Valmius- ja jatkuvuudenhallinnasta vastaavat yksikön vastaava ohjaaja Jouko Vuorenniemi, toiminnanjohtaja Valtteri Tuokkola sekä viestinnästä vastaava Marjut Pirttinen. Yksiköllä on käytössä valmius- ja jatkuvuussuunnitelma, jota päivitetään tarpeen mukaan.

Osallistumme alueellisiin kilpailutuksiin ja varmistamme palvelun jatkuvuuden kehittämällä toimintaa palautteen ja arvioinnin perusteella. Palautetta kerätään sidosryhmiltä, asiakkailta ja palvelun ostajilta, ja sitä hyödynnetään toiminnan laadun parantamisessa.

Pienen asiakasmäärän ja kevyen organisaatiorakenteen ansiosta pystymme reagoimaan nopeasti palvelun ostajan tarpeisiin ja muutoksiin. Toimimme vuokratiloissa ja teemme yhteistyötä kiinteistön omistajan kanssa toiminnan jatkuvuuden varmistamiseksi. Varaudumme myös mahdollisiin tilamuutoksiin seuraamalla alueella vapautuvia, toimintaamme soveltuvia tiloja.

Työntekijöiden hyvinvointiin panostetaan työnohjauksella, koulutuksilla ja henkilökunnan seminaareilla. Rekrytoimme tarvittaessa päteviä sijaisia ja vapaaehtoisia toiminnan jatkuvuuden turvaamiseksi.

Palveluyksikön toiminnan jatkuvuuteen liittyvät keskeiset riskit sekä niiden tunnistaminen, arviointi ja hallinta on kuvattu taulukossa 2.

Taulukko 2: Palveluyksikön toiminnan keskeisimpien jatkuvuutta koskevien riskien tunnistaminen, arviointi ja hallinta
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	kolmas sektori
	toiminnan jatkuminen
	osallistutaan kilpailutuksiin ja huolehditaan palvelun laadusta

	Ei omia tiloja (vuokratilat)
	vuokrasopimuksen päättyminen
	varautuminen tilojen vaihtumiseen

	Ei saada riittävästi asiakkaita
	toiminta ei ole taloudellisesti kannattavaa
	toiminnan kehittäminen tilaaja/ asiakaspalautteiden pohjalta, laadukas palvelu

3.3.1 Palveluiden laadulliset edellytykset

Laatutavoitteet ja periaatteet
Jyväskylän Kan-kodissa laadunhallinta perustuu selkeisiin toimintatapoihin ja ennalta asetettuihin strategisiin tavoitteisiin. Tavoitteena on tuottaa yhtenäisiä, laadukkaita ja vaikuttavia palveluja. Laadun kehittäminen on keskeinen osa toimintaamme, ja sitä tehdään yhteistyössä henkilöstön kanssa. Yksikön kehittämispäivä pidetään kaksi kertaa vuodessa, keväällä ja syksyllä. Sidosryhmien tarpeet ja odotukset huomioidaan palvelujen suunnittelussa ja toteutuksessa.

Seuranta ja mittaaminen
Toimintaa arvioidaan jatkuvan parantamisen periaatteella. Työn laatua seurataan mittaamalla ja analysoimalla toimintaa sekä tekemällä tarvittavia korjaavia toimenpiteitä. Vaikuttavuutta arvioidaan asiakaspalautteiden ja sidosryhmien palautteiden seurannalla.
Asiakastyytyväisyyskyselyt
Asiakastyytyväisyyttä seurataan kaksi kertaa vuodessa toteutettavilla kyselyillä. Tulokset käsitellään yksikkötasolla ja koko yhdistyksen tasolla. Lisäksi asiakastyytyväisyyskysely toteutetaan aina asiakkaan poistuessa palvelusta. Tuloksia hyödynnetään toiminnan kehittämisessä ja ne julkaistaan esimerkiksi vuosiraportissa.

Sidosryhmäkyselyt
Sidosryhmien tyytyväisyyttä seurataan vuosittain toteutettavalla kyselyllä, joka kohdistetaan yhteistyökumppaneihin ja palvelun tilaajiin. Tuloksia käytetään palvelujen kehittämisessä ja yhteistyön vahvistamisessa.

Henkilöstökyselyt ja työympäristön turvallisuus
Henkilöstön työtyytyväisyyttä seurataan vuosittain työtyytyväisyyskyselyllä. Tulokset käsitellään johtotasolla ja niitä hyödynnetään työhyvinvoinnin kehittämisessä. Työpaikan vaarojen ja haittojen arviointi toteutetaan työturvallisuuslain mukaisesti, ja sen avulla varmistetaan turvallinen ja terveellinen työympäristö.

Viranomaisten tarkastusprosessit
Viranomaiset ja tilaajasopimuskumppanit voivat suorittaa yksikössä tarkastuksia lain tai sopimusten mukaisesti. Yhteyshenkilö huolehtii siitä, että tarvittava dokumentaatio on saatavilla ja että henkilöstö on tietoinen tulevasta tarkastuksesta. Tarkastukset voivat olla paikan päällä tehtäviä arviointeja tai dokumenttipohjaisia tarkastuksia.

3.3.2 Riskienhallinnan vastuut ja organisointi

Jyväskylän Kan-kodissa riskienhallinta on osa toiminnan suunnittelua ja jatkuvaa kehittämistä. Riskienhallinnan tavoitteena on tunnistaa, arvioida ja hallita toimintaan, asiakkaisiin, henkilöstöön, talouteen ja toimintaympäristöön liittyviä riskejä sekä varmistaa toiminnan jatkuvuus.
Riskienhallinnasta vastaavat yksikön vastaava ohjaaja ja toiminnanjohtaja. He huolehtivat riskienhallinnan suunnittelusta, toteutuksesta ja seurannasta sekä siitä, että riskienhallinta on osa arjen toimintaa ja henkilöstön työskentelyä.
Riskien arviointi on ennakoivaa työtä, jonka tarkoituksena on tunnistaa poikkeamat ja toiminnan häiriöt sekä suunnitella toimenpiteet niiden ehkäisemiseksi ja hallitsemiseksi. Riskienhallinta kattaa muun muassa:
· palvelujen tilaaja- ja käyttäjäasiakkaisiin liittyvät riskit
· henkilöstöön liittyvät riskit
· työmenetelmiin, työtapoihin ja prosesseihin liittyvät riskit
· taloudelliset ja strategiset riskit
· toimintaympäristön ja yhteiskunnan muutoksiin liittyvät riskit
· teknologian kehittymiseen liittyvät riskit
Riskien tunnistaminen ja arviointi tehdään yhteistyössä henkilöstön kanssa. Ennakoivalla toiminnalla pyritään ehkäisemään riskien toteutumista ja minimoimaan odottamattomien tapahtumien vaikutukset. Tämä tukee toiminnan jatkuvuutta ja varmistaa turvallisen ja sujuvan palvelun asiakkaille.

[bookmark: _Toc164189616]Työturvallisuus: työn vaarojen ja riskien sekä psykososiaalisen kuormituksen arviointi
Työturvallisuuden varmistaminen on jatkuvaa ja suunnitelmallista toimintaa. Työn vaarojen ja riskien arviointi sekä psykososiaalisen kuormituksen seuranta toteutetaan säännöllisesti osana työhyvinvoinnin kehittämistä.
Riskien arviointi ja psykososiaalisen kuormituksen kartoitus tehdään sähköisellä kyselyllä kahden vuoden välein. Kyselyyn vastataan anonyymisti, jotta henkilöstö voi tuoda esiin kokemuksiaan ja havaintojaan mahdollisimman avoimesti. Tulokset analysoidaan toimintayksiköittäin, ja niiden pohjalta määritellään tarvittavat kehittämistoimenpiteet sekä yhdistyksen tasolla että yksikkökohtaisesti.
Arvioinnin tuloksia hyödynnetään työympäristön turvallisuuden parantamisessa, työkuormituksen tasapainottamisessa ja työhyvinvoinnin tukemisessa. Toimenpiteiden toteutumista seurataan osana normaalia esihenkilötyötä ja työhyvinvoinnin seurantaa.

[bookmark: _Toc164189617]Työkykyriskien hallinta 
Työkyvyn tukeminen on osa arjen johtamista ja työhyvinvoinnin seurantaa. Työkykyriskejä hallitaan seuraamalla sairauspoissaoloja, käymällä varhaisen tuen keskusteluja ja tekemällä tiivistä yhteistyötä työterveyshuollon kanssa.
Esihenkilöt seuraavat sairauspoissaoloja säännöllisesti ja ottavat työntekijän kanssa puheeksi tilanteet, joissa työkyky tai työssä jaksaminen näyttää heikentyvän. Varhaisen tuen mallia käytetään ohjaamaan keskusteluja ja toimenpiteitä. Mallin avulla varmistetaan, että työntekijän työkyky arvioidaan ajoissa, tukikeinot kartoitetaan ja sovitut toimenpiteet myös seurataan.
Pitkien sairauspoissaolojen yhteydessä tehdään tiivistä yhteistyötä työterveyshuollon kanssa. Tarvittaessa järjestetään työkykyneuvottelu, jossa työntekijä, esihenkilö ja työterveyshuolto yhdessä arvioivat työntekijän tilannetta ja etsivät ratkaisuja työssä jatkamisen tai työhön paluun tukemiseksi. Neuvottelussa voidaan sopia esimerkiksi muutoksista työtehtäviin, työaikoihin, työjärjestelyihin tai työympäristöön.
Jos työntekijä ei voi jatkaa nykyisessä tehtävässään, selvitetään mahdollisuudet sijoittua muihin tehtäviin organisaation sisällä. Kaikkien toimenpiteiden tavoitteena on tukea työntekijän työ- ja toimintakykyä koko työuran ajan.

[bookmark: _Toc164189618]Työturvallisuuden kehittäminen 
Työturvallisuuden kehittäminen on osa jatkuvaa ja suunnitelmallista toimintaamme, jonka tavoitteena on varmistaa työntekijöiden turvallisuus ja ylläpitää terveellistä työympäristöä. Toiminnassa painotetaan ennakointia, poikkeamatilanteista oppimista ja arjen turvallisuuskäytäntöjen vahvistamista.
• Riskien arviointi — Työpaikan riskit ja vaaratilanteet arvioidaan säännöllisesti osana työturvallisuuden seurantaa. Arvioinnin tuloksia hyödynnetään työympäristön parantamisessa ja turvallisuustoimenpiteiden suunnittelussa.
• Koulutus ja perehdytys — Henkilöstölle järjestetään säännöllistä koulutusta turvallisista työtavoista, riskien tunnistamisesta ja turvallisuusrutiineista. Uudet työntekijät perehdytetään huolellisesti työtehtäviin ja turvallisuusohjeisiin.
• Työympäristön kehittäminen — Ergonomia, työtilojen järjestys ja työympäristön viihtyisyys huomioidaan osana päivittäistä toimintaa. Tavoitteena on vähentää tapaturmariskejä ja ehkäistä työperäisiä terveysongelmia.
• Turvallisuuskäytäntöjen ylläpito ja päivittäminen — Turvallisuusohjeet ja toimintamallit pidetään ajan tasalla. Niitä päivitetään aina, kun toiminnassa tai työympäristössä tapahtuu muutoksia tai kun poikkeamatilanteista saadaan uutta tietoa.
Työturvallisuuden kehittäminen on jatkuva prosessi, joka tukee turvallisen ja hyvinvoivan työyhteisön rakentamista. Turvallisuutta seurataan osana arjen toimintaa, ja kehittämistoimenpiteet viedään käytäntöön yhteistyössä henkilöstön kanssa.

[bookmark: _Toc164189619]Työtapaturmien sekä läheltä piti -tilanteiden tutkinta
Kan ry:ssä kaikki työtapaturmat ja läheltä piti -tilanteet käsitellään viipymättä ja järjestelmällisesti. Tavoitteena on selvittää tapahtumien kulku, tunnistaa taustalla vaikuttaneet tekijät ja varmistaa, että vastaavat tilanteet voidaan jatkossa ehkäistä.
Kun tapaturma tai läheltä piti -tilanne tapahtuu, esihenkilö kerää tiedot tapahtumasta ja varmistaa, että osallisia kuullaan. Tilanne analysoidaan käymällä läpi tapahtumaketju, olosuhteet ja mahdolliset riskitekijät. Arvioinnissa pyritään tunnistamaan sekä välittömät syyt että taustalla vaikuttaneet tekijät.
Analyysin perusteella määritellään tarvittavat korjaavat ja ennaltaehkäisevät toimenpiteet. Ne voivat liittyä esimerkiksi työprosessien muutoksiin, turvallisuuskäytäntöjen tarkentamiseen, työympäristön parantamiseen tai henkilöstön koulutukseen. Sovitut toimenpiteet dokumentoidaan ja niiden toteutumista seurataan osana normaalia työturvallisuuden seurantaa.
Kaikki tapaturmat ja läheltä piti -tilanteet raportoidaan asianmukaisesti, ja niistä opitaan kehittämällä toimintatapoja ja vahvistamalla turvallisuuskulttuuria. Tavoitteena on jatkuvasti parantaa työympäristöä ja vähentää riskien toteutumisen mahdollisuutta.


Riskienhallinnan järjestelmät ja menettelytavat

Omavalvonta perustuu riskinhallintaan, jossa palveluun liittyviä riskejä ja mahdollisia epäkohtia arvioidaan monipuolisesti asiakkaan saaman palvelun näkökulmasta. Riskit voivat aiheutua esimerkiksi fyysisestä toimintaympäristöstä, toimintatavoista, asukkaista ja henkilökunnasta. Riskienhallinta onnistuu parhaiten silloin kun työyhteisössä on avoin ja turvallinen ilmapiiri, jolloin asiakkaat, läheiset ja henkilökunta uskaltaa tuoda esille laatuun ja asiakasturvallisuuteen liittyviä epäkohtia.

Riskienhallinnan organisointi

Toiminnasta vastaavan henkilön ja johdon tehtävänä on huolehtia omavalvonnan ohjeistamisesta, järjestämisestä sekä siitä, että työntekijöillä on riittävästi tietoa turvallisuusasioista. Turvallisuuden varmistamiseen on myös osoitettava riittävästi voimavaroja. Yksikön vastaavan vastuulla on saada aikaan myönteinen asenneympäristö turvallisuuskysymysten käsittelylle. Onnistunut riskienhallinta vaatii sitoutumista sekä aktiivista toimintaa koko henkilökunnalta. Työntekijät osallistuvat omavalvontasuunnitelman laatimiseen, riskien arviointiin ja turvallisuutta parantavien toimenpiteiden toteuttamiseen. Riskienhallinta on jatkuva prosessi ja siinä on useita vaiheita.

[bookmark: _Toc175741960]Riskien ja poikkeamien ilmoittaminen (henkilöstö, asiakkaat ja läheiset)
Henkilökunnalla on velvollisuus ilmoittaa kaikista havaitsemistaan asiakasturvallisuuteen kohdistuvista riskeistä, epäkohdista ja laatupoikkeamista. Kaikki poikkeamat ja riskihavainnot kirjataan viipymättä tapahtuman jälkeen sähköiseen Poikkeama-kansioon ilman henkilötietoja. Kirjaamisen suorittaa aina se henkilö, joka on havainnut poikkeaman, ja jokainen työntekijä vastaa omalta osaltaan siitä, että havaitut epäkohdat, riskit ja poikkeamat dokumentoidaan asianmukaisesti. Kirjaamisohjeet löytyvät Poikkeama-kansiosta.
Kirjauksen jälkeen poikkeama siirtyy yksikön vastaavan käsiteltäväksi. Henkilöstöä ohjeistetaan ilmoittamaan viipymättä esihenkilölle kaikista havaitsemistaan epäkohdista tai niiden uhista asiakastyössä. Esihenkilö arvioi tilanteen ja käynnistää tarvittavat toimet epäkohdan poistamiseksi sekä huolehtii siitä, että tieto välittyy hyvinvointialueen sosiaalihuollon johtavalle viranhaltijalle ohjeistuksen mukaisesti. Mikäli epäkohta voidaan ratkaista yksikön omavalvonnan keinoin, toimenpiteet aloitetaan välittömästi. Jos epäkohta edellyttää järjestämisvastuussa olevan tahon päätöksiä, asia siirretään toimivaltaiselle taholle käsiteltäväksi. Kaikki ilmoitukset ja toimenpiteet dokumentoidaan ja niiden etenemistä seurataan.
Asiakkaita ja heidän läheisiään ohjeistetaan ottamaan havaitut epäkohdat, laatupoikkeamat ja riskit välittömästi puheeksi henkilökunnan kanssa. Tämän jälkeen asia ilmoitetaan yksikön vastaavalle, joka keskustelee tilanteesta asiakkaan ja tarvittaessa läheisen kanssa sekä muiden asianosaisten kanssa. Tarvittaessa asiakasta tai läheistä ohjataan ottamaan yhteyttä sosiaaliasiamieheen. Kaikki esille tulleet epäkohdat käsitellään ja niistä tehdään tarvittavat toimenpiteet. Asia käydään läpi myös henkilöstön tiimissä, jotta varmistetaan yhteinen ymmärrys ja toimintatapojen yhdenmukaisuus.

Poikkeamien käsittely ja luokittelu
Poikkeamien hallinnan tarkoituksena on virheistä oppiminen, uusien virheiden ennaltaehkäisy ja riskien minimoiminen niiden toteutuessa. Poikkeamat luokitellaan vaaratilanteiksi, poikkeamiksi ja vakaviksi poikkeamiksi. Vakava poikkeama on tilanne, josta on aiheutunut tai ollut lähellä aiheutua vakavaa haittaa asiakkaalle, työntekijälle tai toiminnalle, kuten sairaalahoitoa vaatinut tapahtuma, työtapaturma tai merkittävä taloudellinen menetys.
Kirjauksen jälkeen poikkeama siirtyy yksikön vastaavan käsiteltäväksi. Poikkeamat käsitellään tiimipalaverissa, jossa arvioidaan tapahtuman syyt ja suunnitellaan tarvittavat korjaavat sekä ennaltaehkäisevät toimenpiteet. Tehdyistä poikkeamista ilmoitetaan toiminnanjohtajalle. Loppuun käsitellyt poikkeamat kuitataan, ja menettelytapa auttaa keräämään tietoa kehityskohteista sekä tunnistamaan ja ehkäisemään poikkeamien toistumista.
Haittatapahtumien ja läheltä piti -tilanteiden käsittelyyn kuuluu niiden kirjaaminen, analysointi ja raportointi. Tapahtumista keskustellaan työntekijöiden, asiakkaan ja tarvittaessa omaisen kanssa. Mikäli kyseessä on vakava haittatapahtuma, asiakkaalle tai omaiselle annetaan ohjeet korvausten hakemiseen.
Vakavat poikkeamat raportoidaan sopimusten mukaisesti yhteistyötahoille ja yhdistyksen hallitukselle. Lievemmät poikkeamat käsitellään yksikön omassa tiimissä, ja niistä laaditaan suunnitelma ja aikataulu muutosten toteuttamiseksi.
Riskien tunnistaminen on jatkuvaa ja järjestelmällistä, ja se perustuu henkilöstön, asiakkaiden ja läheisten havaintoihin sekä toiminnan seurantaan. Riskienhallinnan prosessissa sovitaan toimintatavoista, joilla riskit ja kriittiset työvaiheet tunnistetaan ja miten niihin kohdistetaan omavalvontaa.

Korjaavat ja ennaltaehkäisevät toimenpiteet sekä tiedottaminen
Riskienhallinnan prosessissa sovitaan todettujen haittatapahtumien ja epäkohtien korjaamiseen liittyvistä toimenpiteistä. Laatupoikkeamien juurisyyt selvitetään ja suunnitellaan tarvittavat muutokset. Korjaavista toimenpiteistä tehdään kirjaukset Poikkeama-kansioon, ja niiden toteutumista seurataan. Jokaisen poikkeaman kohdalla arvioidaan, onko kaikki tarvittava tehty tilanteen korjaamiseksi ja onko olemassa lisätoimenpiteitä, joilla voidaan varmistaa, ettei vastaavia poikkeamia enää synny.
Mikäli poikkeaman syitä ei voida kokonaan poistaa, suunnitellaan ennaltaehkäisevät toimenpiteet ja arvioidaan niiden vaikuttavuutta. Toimenpiteet toteutetaan yhdessä tiimin kanssa, ja niiden vaikuttavuutta seurataan säännöllisesti.
Henkilökunnalle tiedottaminen tapahtuu tiimipalavereissa. Vapaaehtoisille tiedotetaan henkilökohtaisesti tai koulutuspäivien yhteydessä. Asiakkaille tiedotetaan asukaspalavereissa tai omaohjaajan kautta, ja tarvittaessa läheisille ilmoitetaan puhelimitse tai sähköpostitse. Yhteistyökumppaneille tiedottaminen tapahtuu pääasiassa yksikön vastaavan kautta.

3.3.2 Toimitilat ja välineet

Toiminnassa käytettävät toimitilat
Jyväskylän Kan-kodin asunnot ovat vuokra-asuntoja ja sijaitsevat kahdessa rivitalossa. Asunnot ovat kooltaan 30m2 yksiöt sisältäen keittiön, olohuoneen, kylpyhuoneen ja wc. Jokaiseen asuntoon on esteetön pääsy, ja yhteiset tilat ovat esteettömiä. Kan-kodilla on käytössä yhteinen tila 70m2, jossa sijaitsee, ryhmätila ja keittiö.
Kiinteistössä on yhteinen sauna, pyykkitupa ja kuivaushuone.
Jokaisella asukkaalla on omat sauna ja pyykkitupavuorot.
Kiinteistössä on yhteisön käyttöön tarkoitettuja tiloja kuntosali ja puu/metallityöpaja

Teknologiset ratkaisut 
Kiinteistössä on ulkona kameravalvontalaitteet ja niiden toiminta tarkistetaan päivittäin.

Yksikön tilojen terveellisyys 
Jyväskylän Kan-kodissa on vesi ilmalämpöpumppu/öljylämmitys. Sisäilma pyritään pitämään noin 20 asteisena. Kiinteistössä on painovoimainen ilmanvaihto. 
Jyväskylän Kan-kodilla lämmitys, ilmanvaihto ja terveellisyys on järjestetty säädösten mukaiseksi kokonaisuudeksi, joka asukkaille turvallisen sisäilman ja optimaaliset asumisolosuhteet.

Kiinteistön ylläpidosta vastaa kiinteistön omistaja, mahdollisista korjaus ja huoltotarpeista ilmoitetaan hänelle. Kiinteistön pitkäjänteisestä ylläpidosta ja kunnossapidosta vastaa kiinteistön omistaja, mahdollisista korjaus ja huoltotarpeista ilmoitetaan hänelle.

Miten varmistetaan palveluyksikössä käytössä olevien välineiden kunnossapito?
Säännöllisillä tarkastuksilla, suunnitelmien säännöllisillä päivittämisellä. Tarkastuksissa tulleisiin riskeihin puututaan välittömästi tarpeenmukaisella tavalla.

Kan-kodilla on erillinen siivoussuunnitelma ja siivouskomero. Siivoussuunnitelmassa on tarkemmat ohjeet käytettävistä kemikaaleista, niiden säilyttämisestä ym.


[bookmark: _Toc175741961]3.3.3 Asiakas- ja potilastietojen käsittely ja tietosuoja

Asiakastietolain 7 §:n mukainen johtaja, joka vastaa palveluyksikön asiakastietojen käsittelystä ja siihen liittyvästä ohjeistuksesta

Valtteri Tuokkola, toiminnanjohtaja, valtteri.tuokkola@kan.fi 


Palveluntuottajan tietosuojavastaavan nimi, tehtävänimike ja yhteystiedot
Marjut Pirttinen talousvastaava, marjut.pirttinen@kan.fi 

Omavalvontasuunnitelman liitteenä on tietoturvasuunnitelma, mistä löytyy tietoturvaan liittyvät asiat. 

[bookmark: _Toc175741963]3.3.4 Infektioiden torjunta ja yleiset hygieniakäytännöt

Säännöllinen ja suunnitelmallinen siivous ovat olennainen osa asiakkaiden hyvinvointia ja viihtyvyyttä. Hyvä hygieniataso ennaltaehkäisee myös tarttuvien tautien leviämistä.

Hygieniakäytännöistä suositellaan laadittavaksi yksikön ohjeet normaaliajan tilanteeseen
ja lisäksi poikkeusajan tilanteisiin. THL on julkaissut ohjeen infektioiden torjunnasta pitkäaikaishoidossa ja -hoivassa (Ohje 2/2020).

Kan-kodeilla on erilaisia hygieniaohjeita eri tilanteisiin, epidemioihin ja tauteihin. Jyväskylän Kan-kodilla on oma siivoussuunnitelma, joka on tämän omavalvontasuunnitelman liitteenä ja kaikilla ohjaajilla on voimassa oleva hygieniapassi.

Kan-kodin viikoittaisesta yleissiivouksesta ja päivittäisestä siivouksesta vastaavat ohjaajat
siivoussuunnitelman mukaisesti. Vapaaehtoiset/asiakaspäivystäjät huolehtivat keittiön ja yhteistentilojen siisteydestä viikonloppuisin. Siivoussuunnitelmassa on suunniteltu säännöllinen viikkosiivous ja siivoustuotteet. Tuetussa ja yhteisöllisessä asumisessa asukkaat itse huolehtivat huoneidensa siivouksesta ja yleisten tilojen siivouksessa on jaetut viikoittaiset vastuutehtävät asukkaille. Tarvittaessa ohjaajat avustavat siivouksessa, jos asukas sitä tarvitsee.

Mikäli asukas tarvitsee tukea tai ohjausta hygieniasta huolehtimiseen, omaohjaaja varmistaa,
että asia on kaikkien ohjaajien tiedossa ja asiakkaan viikko suunnitelmassa.
Kan-kodeilla seurataan tarkoin hygieniaohjeiden noudattamista yksikön yhteisissä tiloissa ja ohjataan asukkaita hygieniasta huolehtimiseen. Käsihygieniaan on kiinnitetty erityistä huomiota ohjaamalla käsienpesua kirjallisten ohjeiden avulla. Käsihuuhdetta on saatavilla yhteisissä tiloissa ja toimistossa.


Yksikön pääasialliset terveydenhoidon yhteistyötahot: 

Terveydenhoito: Sampoharjun Terveysasema, Vesmannintie 7 ,40800 Jyväskylä

Erikoissairaanhoito Keski-Suomen hyvinvointikuntayhtymä, Sairaala Nova

Psykiatrinen hoitokontakti: Psykiatrian poliklinikka, Sairaala Nova Lähin psykiatrian päivystys sijaitsee Keski-Suomen sairaala Nova  

Mahdolliset laboratoriokokeet käydään paikan päällä FIMLAB laboratoriossa, lähin toimipiste on Vesmannintie 7 ,40800 Jyväskylä

Äkilliseen kuolemantapaukseen löytyy erillinen ohje työohjekansiosta

[bookmark: _Toc175741964]3.3.6 Lääkehoitosuunnitelma

Yksiköllä on käytössä erillinen, yksityiskohtainen lääkehoitosuunnitelma, joka päivitetään vähintään kerran vuodessa ja aina toiminnan muuttuessa.
Lääkehoitosuunnitelma toimii tämän omavalvontasuunnitelman pakollisena liitteenä.
Lääkehoitosuunnitelmasta vastaa ja sen allekirjoittaa yksikön lääkevastaava yhdessä vastaavan lääkärin kanssa.
Koko henkilöstö on velvollinen lukemaan lääkehoitosuunnitelman ja sitoutumaan sen noudattamiseen allekirjoituksellaan.


[bookmark: _Toc175741965]3.3.7 Lääkinnälliset laitteet

Palveluyksikön laitevastuuhenkilöt 
Miten varmistetaan lääkinnällisistä laitteista annetun lain (719/2021) 4. luvun mukaisten velvoitteiden noudattaminen?

Lääkinnällisiä laitteita koskevasta ohjauksesta vastaa Fimea. Lääkinnällisten laitteiden käyttöön, huoltoon ja käytön ohjaukseen sosiaalihuollon yksiköissä liittyy merkittäviä turvallisuusriskejä, joiden ennaltaehkäiseminen on omavalvonnassa huomioon otettava asia. 
Sosiaalihuollon yksiköissä käytetään paljon erilaisia lääkinnällisiksi laitteiksi luokiteltuja välineitä ja hoitotarvikkeita, joihin liittyvistä käytännöistä säädetään lääkinnällisistä laitteista annetussa laissa. Lääkinnällisellä laitteella tarkoitetaan instrumenttia, laitteistoa, välinettä, ohjelmistoa, materiaalia tai muuta yksinään tai yhdistelmänä käytettävää laitetta tai tarviketta, jonka valmistaja on tarkoittanut muun muassa sairauden tai vamman diagnosointiin, ehkäisyyn, tarkkailuun, hoitoon, lievitykseen tai anatomian tai fysiologisen toiminnon tutkimukseen tai korvaamiseen. Hoitoon käytettäviä laitteita ovat mm. pyörätuolit, rollaattorit, kuume- ja verenpainemittarit, kuulolaitteet, haavasidokset ym. vastaavat. 

Terveydenhuollon ammattimaista käyttäjää koskevat velvoitteet on määritelty lääkinnällisistä laitteista annetun lain lain 31–34 §:ssä. Organisaation on muun muassa nimettävä vastuuhenkilö, joka vastaa siitä, että yksikössä noudatetaan terveydenhuollon laitteista ja tarvikkeista annettua lakia ja sen nojalla annettuja säädöksiä.

Kan-kodeilla käytetään asiakkaiden hoidossa tarvittavia apuvälineitä, laitteita ja tarvikkeita, kuten verenpaine- ja kuumemittarit, jne. Asiakkaan omaohjaaja huolehtii ja kartoittaa asiakkaan apuvälinetarpeen ja on yhteydessä kunnan apuvälinekeskukseen saadaksemme asiakkaalle käyttöön tarpeelliset apuvälineet. Työntekijät perehdytetään käytettävissä oleviin terveydenhuollon välineisiin ja laitteisiin sekä vaaratilanneilmoitusten raportoimiseen. Välineitä ja laitteita käytetään ja säädetään, ylläpidetään ja huolletaan valmistajan ilmoittaman käyttötarkoituksen ja -ohjeistuksen mukaisesti.  

Kan-kodeilla huollettavien apuvälineiden ja laitteiden rekisteri sekä kalibroitavien laitteiden rekistereihin kirjataan terveydenhuollon laitteiden huoltoja kalibrointitiheys sekä toteutuneet huollot ja kalibroinnit, vastuu yksikön vastaavalla ja ohjaajilla. 

Kan-kodeilla huolehditaan myös laitteiden turvallisuudesta ja käyttöohjeiden selkeydestä. Vaaratilanteet raportoidaan poikkeamaraportilla. Vaaratilanteet käsitellään henkilöstön kanssa tapauskohtaisesti. Tilanteen pohjalta laaditaan tarvittavat toimenpiteet/ kehitysehdotukset, jotta vastaavilta tilanteilta vältytään jatkossa. Laitteista johtuvista vaaratilanteista ilmoitetaan myös laitteiden valmistajille tai valtuutetulle edustajalle. 

Terveydenhuollon laitteen tai tarvikkeen aiheuttamasta vaaratilanteesta on aina tehtävä ilmoitus myös Valviralle niin pian kuin mahdollista: 
https://www.valvira.fi/terveydenhuolto/terveysteknologia/valviralle-tehtavat-ilmoitukset/il-moitus-vaaratilanteesta

Lisätietoa lääkinnällisten laitteiden turvallisesta käytöstä ja vaaratilanneilmoituksista löydät seuraavista asiakirjoista:

STM on julkaissut oppaan ”Lääkinnällisten laitteiden turvallinen käyttö – opas laiteosaamisen varmistamiseen” (STM:n julkaisuja 2024:3).
Fimea on antanut määräyksen ”Lääkinnällisestä laitteesta tehtävä ammattimaisen käyttäjän vaaratilanneilmoitus” ja ohjeen ”Vaaratilanteessa olleen lääkinnällisen laitteen käsittely” (Fimea 1/2023). 

Palveluyksikön toiminnan keskeisimpien turvallisuutta ja laatua koskevien riskien tunnistaminen, arviointi ja hallinta on kuvattu Taulukossa 3.

Taulukko 3: Palveluyksikön toiminnan keskeisimpien turvallisuutta ja laatua koskevien riskien tunnistaminen, arviointi ja hallinta
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Tilojen turvallisuus, paloturvallisuus ym
	Matala riski
	Riskien arviointi, toimintaohjeiden säännöllinen päivitys, työntekijöiden perehdytys/koulutus, automaattinen paloilmoitin järjestelmä 

	Palvelut eivät vastaa tilaajan laatuvaatimuksia
	Ei saada uusia asiakkaita
	Jatkuva toiminnan kehittäminen asiakas ja sidosryhmäpalautteen pohjalta. Tarjottavien palveluiden ajantasaisuus, laadukkuus asiakaspalautteet hyvä palvelu

	Mahdolliset väkivaltatilanteet 
	mahdollinen
	riskien tunnistaminen kirjaaminen toiminnan muuttaminen

Riittävä ja osaava sekä palveluyksikön omavalvontaan sitoutunut henkilöstö on keskeinen tekijä palvelujen saatavuuden, laadun ja asiakas- ja potilasturvallisuuden varmistamisessa sekä palvelujen kehittämisessä.

Henkilöstösuunnittelussa otetaan huomioon toimintaan sovellettava lainsäädäntö. Jos
toiminta on luvanvaraista, otetaan huomioon myös luvassa määritelty henkilöstömitoitus
ja rakenne. Tarvittava henkilöstömäärä riippuu asiakkaiden avun tarpeesta, määrästä ja
toimintaympäristöstä. Sosiaalipalveluja tuottavissa yksiköissä huomioidaan erityisesti
henkilöstön riittävä sosiaalihuollon ammatillinen osaaminen. Uuden työntekijän aloittaessa sovellamme 4 kuukauden koeaikaa.  

Jyväskylän Kan-kodilla työskentelee vastaavana ohjaajana sosiaalikasvattaja ja ohjaajina lähihoitaja sekä lähihoitajaopiskelija. Vastuuhenkilön vastuulla on organisoida toiminta sekä asiakastyöhön osallistuminen. Lähihoitajan tehtävänä on asiakastyö, kodin siisteydestä huolehtiminen ja muut käytännön tehtävät. Työntekijöille on osoitettu myös erilaisia vastuu alueita. Työntekijöiden tukena on vapaaehtoisia, jotka lähinnä vastaavat viikonloppuisin valvonnasta ja erilaisista harrasteryhmistä.  Henkilöstön riittävyys suhteessa asiakkaiden palvelujen tarpeisiin varmistetaan laaditulla työvuorolistalla. Vastuuhenkilö saa tukea muulta Kan ry:n organisaatiolta. Sijaisjärjestelyistä vastaa yksikön vastaava.

Palkattaessa työntekijöitä on otettava huomioon erityisesti henkilöiden ammatillinen osaaminen sekä soveltuvuus ja luotettavuus. Rekrytointitilanteessa työnantajan tulee tarkistaa sosiaali- ja terveydenhuollon ammattihenkilöiden ammattioikeuksia koskevat rekisteritiedot sosiaalihuollon ja terveydenhuollon ammattihenkilöiden keskusrekisteristä (Terhikki/Suosikki).
Olemme kristillinen toimija ja varmistamme, että työntekijällä ei ole ristiriitaa tämän kanssa. Kristillistä vakaumusta emme vaadi.

Rekrytoinnit tapahtuvat tarvittaessa duunitorilla, mol.fi- ja Kan ry:n omilla www-sivuilla. Työntekijöiden kelpoisuuden varmistamme Valviran Terhikistä/Suosikista.
Työntekijät toimittavat alkuperäiset tutkinto- ja opintotodistukset nähtäviksi toiminnanjohtajalle
ennen työsuhteen alkamista. Kan ry:llä pyritään käyttämään samoja sijaisia, jolla jatkuvuus ja palvelun laatu varmistetaan.

Rekrytoinnissa painotetaan työntekijän aiempaa työkokemusta mielenterveys- ja päihdepuolelta. Lisäksi hakijalle ovat eduksi mahdolliset lisäkoulutukset, kuten menetelmä-
osaaminen. Rekrytoitavaa pyydetään aina nimeämään soveltuva suosittelija/suosittelijoita ja
jolta pyritään varmistamaan työntekijän soveltuvuus alalle. Työhaastattelut pyritään toteuttamaan yksilöhaastatteluina toiminnanjohtajan ja yksilön vastaavan johdolla. Lisäksi käytämme 4 kk koeaikaa, jonka aikana yksikön vastaava seuraa aktiivisesti työntekijän soveltuvuutta alalle.

Työntekijät perehdytetään asiakastyöhön, asiakastietojen käsittelyyn ja tietosuojaan sekä omavalvonnan toteuttamiseen. Sama koskee myös meillä työskenteleviä opiskelijoita ja paluun jälkeen pitkään tehtävistä poissaolleita. Sosiaali- ja terveydenhuollon ammattihenkilölaissa säädetään työntekijöiden velvollisuudesta ylläpitää ammatillista osaamistaan ja työnantajien velvollisuudesta mahdollistaa työntekijöiden täydennyskouluttautuminen. Erityisen tärkeä täydennyskoulutuksen osa-alue on henkilökunnan lääkehoito-osaamisen varmistaminen.

Uudet työntekijät perehdytetään perehdyttämisohjelman mukaan. Perehdytyskansion sisältöä kehitetään jatkuvasti, kansion läpikäymisestä tehdään lukukuittaus, tällä varmistetaan yhteinen käsitys toiminnastamme. Uusien työntekijöiden perehdyttämisen päävastuu on yksikön vastaavalla, mutta koko työyhteisö osallistuu perehdytystehtävään.

Sosiaalihuoltolaissa (1301/2014) säädetään työntekijän velvollisuudesta (48–49 §) tehdä ilmoitus havaitsemastaan epäkohdasta tai epäkohdan uhasta, joka liittyy asiakkaan sosiaalihuollon toteuttamiseen. Ilmoitusvelvollisuuden toteuttamisesta on laadittava toimintayksikölle ohjeet, jotka ovat osa omavalvontasuunnitelmaa. Laissa korostetaan, ettei ilmoituksen tehneeseen henkilöön saa kohdistaa kielteisiä vastatoimia ilmoituksen seurauksena.
Ilmoituksen vastaanottaneen tulee käynnistää toimet epäkohdan tai sen uhan poistamiseksi ja
ellei niin tehdä, ilmoituksen tekijän on ilmoitettava asiasta aluehallintovirastolle. Yksikön oma-
valvonnassa on määritelty, miten riskinhallinnan prosessissa epäkohtiin liittyvät korjaavat toimenpiteet toteutetaan. Jos epäkohta on sellainen, että se on korjattavissa yksikön omavalvonnan menettelyssä, se otetaan välittömästi siellä työn alle. Jos epäkohta on sellainen, että se vaatii järjestämisvastuussa olevan tahon toimenpiteitä, siirretään vastuu korjaavista toimenpiteistä toimivaltaiselle taholle.

Yksikön vastaava tekee vuosittain yksikköönsä koulutussuunnitelman. Suunnitelma laaditaan
henkilökunnan kanssa käytyjen kehityskeskustelujen pohjalta. Kehityskeskusteluissa käydään läpi työntekijän omia koulutustarpeita sekä omia vahvuuksia ja osaamista. Yhteisiä täydennyskoulutusvaatimuksia ovat lääkehoidon osaamisen varmistaminen säännöllisin väliajoin sekä ensiapuvalmiuden ylläpitäminen.

Palveluyksikön toiminnan keskeisimpien henkilöstön riittävyyttä ja osaamista koskevien riskien tunnistaminen, arviointi ja hallinta on kuvattu Taulukossa 4.

Taulukko 4: Palveluyksikön toiminnan keskeisimpien henkilöstön riittävyyttä ja osaamista koskevien riskien tunnistaminen, arviointi ja hallinta
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Mitoitusten mukainen henkilöstöresurssi
	ei löydy sopivia sijaisia, palvelun laatu kärsii
	Samojen sijaisten käyttäminen, sijaisrekisterin ylläpito

	koulutusten ajantasaisuus
	koulutusvastainen asenne
	Yksikössä on koulutussuunnitelma ja työntekijöiden kanssa käydään säännöllisesti kehityskeskustelut

	Pätevien työntekijöiden rekrytointi
	matala
	Hyvä maine, kilpailukykyiset palkat, hyvä työilmapiiri

Palveluyksikön asiakkaan tai potilaan itsemääräämisoikeuden vahvistamiseksi laadituista suunnitelmista ja ohjeista vastaava henkilö, Sari Karola, ohjaaja

Sosiaaliasiamiehen yhteystiedot sekä tiedot hänen tarjoamistaan palveluista
Sosiaaliasiamies 
P.014-2692600 
(puhelinpalveluajat arkisin klo 8-16)
sosiaalivastaava@hyvaks.fi
Sosiaaliasiamies on puolueeton taho, joka tarjoaa neuvontaa sosiaalihuollon asiakkaan asemaan ja oikeuksiin liittyvissä asioissa. Sosiaaliasiamiespalvelu on maksutonta. Sosiaaliasiamiehen toiminta-alue on yksityiset ja julkiset sosiaalipalvelut sekä varhaiskasvatus.
- neuvoo ja ohjaa julkisen ja yksityisen sosiaalihuollon asiakkaita sosiaalihuollon asiakaslain soveltamiseen liittyvissä kysymyksissä
- neuvoo ja tarvittaessa avustaa sosiaalihuollon asiakaslain mukaisen muistutuksen tekemisessä
- tiedottaa asiakkaiden oikeuksista sekä toimii oikeuksien edistämiseksi ja toteuttamiseksi
- seuraa asiakkaan aseman ja oikeuksien kehitystä antaen siitä vuosittain selvityksen kunnanhallitukselle
Sosiaaliasiamies ei myönnä sosiaalipalveluja eikä valvo palvelutoimintaa tai anna toimintamääräyksiä työntekijöille.
Muistutus lähetetään myös Keski-Suomen Hyvinvointialueen kirjaamoon. Sähköpostiosoite kirjaamo@hyvaks.fi 
Kuluttajaneuvonnan yhteystiedot sekä tiedot sitä kautta saatavista palveluista
Ota aina ensin yhteyttä yritykseen, jonka kanssa olet asioinut. Tee reklamaatio mahdollisimman pian virheen havaitsemisesta ja pyri neuvottelemaan sopivasta hyvityksestä. Vaatimus kannattaa tehdä kirjallisesti.
Jos valituksesi yritykselle ei tuota toivomaasi tulosta, ota yhteyttä kuluttajaneuvontaan. Kuluttajaneuvonnasta saat maksutta opastusta ja sovitteluapua riitatilanteessa. Lisätietoa kuluttajaneuvonnan palveluista

Kuluttajaneuvonnassa voit asioida puhelimitse soittamalla numeroon 029 505 3050 (ma, ti,
ke, pe klo 9–12, to 12–15

Palvelu- ja hoitosuunnitelmasta säädetään sosiaalihuollon asiakkaan asemasta ja oikeuksista annetun lain 7 §:ssä. Hoidon ja palvelun tarve kirjataan asiakkaan henkilökohtaiseen, kuntoutussuunnitelmaan, jota päivitetään säännöllisesti. Suunnitelman tavoitteena on auttaa asiakasta saavuttamaan kuntoutumiselle asetetut tavoitteet.  Kuntoutussuunnitelmaa arvioidaan yhdessä asukkaan ja tarvittaessa hänen omaisensa, läheisensä/laillisen edustajansa kanssa yhteistyössä tilaajan kanssa. Suunnitelman lähtökohtana on asiakkaan oma näkemys voimavaroistaan ja niiden vahvistamisesta. Kuntoutussuunnitelma toimii asukkaan ja työntekijän työkaluna arjessa.

Asiakas osallistuu päätöksentekoon itseään koskevissa. Asiakas arvioi itse omaa toimintakykyään ja asettaa omia tavoitteita kuntoutumiselleen, etsii keinoja tavoitteiden
saavuttamiseksi ja arvioi etenemistään tavoitteiden mukaan. Näitä keskusteluja käydään omaohjaajan kanssa viikoittain, asukaspalavereissa tilaajan kanssa sekä tarvittaessa muulloinkin. Suunnitelman pohjalta jokaiselle asiakkaalle laaditaan henkilökohtainen viikkosuunnitelma. Suunnitelma sisältää omaohjaaja keskustelut, vähintään kaksi päihde/vertaistukiryhmää sekä harrasteryhmiä ja omia henkilökohtaisia tekemisiä esim. kauppa- ja asiointikäyntejä, siivousta, pyykinpesua ja saunomisen.

Asiakkaan saapumisesta kuukauden kuluessa asiakkaan kanssa tehdään kuntoutussuunnitelma. Mahdollisuuksien mukaan järjestetään myös verkostotapaaminen, johon osallistuvat asiakas, omaohjaaja, yksikönvastaava ja hyvinvointialueen edustaja. Omaohjaaja tekee kuntoutussuunnitelman kokouksen muistiinpanojen pohjalta sähköiseen asiakastietojärjestelmään Hilkkaan.

Suunnitelma sisältää lähtötilanteen kartoituksen, kuntoutuksen tavoitteet, keinot, mittarit ja arvioinnin. Kuntoutussuunnitelman päivitys tapahtuu sopimuksen mukaisesti, kuitenkin
vähintään kaksi kertaa vuodessa ja/tai tarvittaessa. Kuntoutussuunnitelmaa arvioidaan kuukausittain. Asiakkaan vointia arvioidaan jatkuvasti ja keskustellaan havainnoista työyhteisön kesken. Hilkka asiakastietojärjestelmään kirjataan kaikki päivittäiset havainnot.

Asiakkaan kohtelu

Sosiaalihuollon asiakkaalla on oikeus laadultaan hyvään sosiaalihuoltoon ja hyvään kohteluun ilman syrjintää. Asiakasta on kohdeltava kunnioittaen hänen ihmisarvoaan, vakaumustaan ja yksityisyyttään.

Itsemääräämisoikeuden varmistaminen

Sosiaalihuollon palveluissa jokaisella on oikeus tehdä omaa elämäänsä koskevia valintoja
ja päätöksiä. Henkilökunnan tehtävänä on kunnioittaa ja vahvistaa asiakkaan itsemääräämisoikeutta ja tukea hänen osallistumistaan palvelujensa suunnitteluun ja toteuttamiseen.
Itsemääräämisoikeus on jokaiselle kuuluva perusoikeus, joka muodostuu oikeudesta henkilökohtaiseen vapauteen, koskemattomuuteen ja turvallisuuteen. Siihen liittyvät läheisesti oikeudet yksityisyyteen ja yksityiselämän suojaan. Henkilökohtainen vapaus suojaa
henkilön fyysisen vapauden ohella myös hänen tahdonvapauttaan ja itsemääräämisoikeuttaan.
Asiakkaalla tulisi mahdollisuuksien mukaan olla oikeus esittää toiveita esimerkiksi siitä,
kuka häntä avustaa sukupuolisensitiivisissä tilanteissa. (Apulaisoikeuskanslerin ratkaisu
(OKV/1/50/2018), Vammaispalvelujen käsikirja).

Kunnioitamme asukkaan itsemääräämisoikeutta niin pitkälle kuin se on mahdollista hänen
toimintakykynsä huomioiden. Pyrimme ohjaustyössä huomioimaan asiakkaan yksilöllisen päivärytmin ja toiveet hyödyntäen arkea rytmittävää viikko-ohjelmaa. Asiakkaan
omaa kotia tulee kunnioittaa. Asiakkaalla on mahdollisuus osallistua ja vaikuttaa kuntoutuksensa suunnitteluun ja toteuttamiseen yksin ja yhdessä omaisensa ja/tai
edunvalvojansa kanssa. Osallisuutta vahvistamme muun muassa yhteisökokousten turvin, jossa asiakkaalla on mahdollisuus saada mielipiteensä kuulluksi. Emme puhu toisten asukkaiden asioista muiden asukkaiden tai ulkopuolisten kuullen.

Sosiaalihuollossa itsemääräämisoikeutta voidaan rajoittaa ainoastaan silloin, kun asiakkaan tai muiden henkilöiden terveys tai turvallisuus uhkaa vaarantua, eikä muita keinoja ole käytettävissä. Rajoitustoimenpiteet on toteutettava lievimmän rajoittamisen periaatteen mukaisesti ja turvallisesti henkilön ihmisarvoa kunnioittaen

Rajoittamistoimenpiteissä noudatamme STM:n ohjeistusta ja pyrimme kaikin käytettävissä
olevin keinoin välttämään niiden käyttöä.

Valviran ohjeen mukaisesti yksikössä noudatetaan seuraavia toimintatapoja:
Minkäänlaisia pakkokeinoja ei käytetä. Asukkaiden fyysistä koskemattomuutta kunnioitetaan
aina henkilökunnan taholta. Asuminen perustuu vapaaehtoisuuteen.
Kan-kodin ovet ovat suljettuna asukkaiden turvallisuuden takaamiseksi. Asukkailla on avaimet omaan asuntoonsa. Yhteiset tilat ovat auki ohjaajien työaikana sekä vapaaehtoisen tai asukaspäivystäjän läsnäolleessa. Alue on päihteetön.

Asiakas osallistuu kaikkeen häntä koskevaan päätöksentekoon. Asiakas on mukana kuntoutussuunnitelman laadinnassa ja päivityksessä ja ensisijaisesti hänen omat tavoitteensa ohjaavat suunnitelmaa. Asiakkaalla on omaohjaaja, joka tuntee asiakkaan parhaiten ja auttaa asiakasta hänen asioissaan.
Asiakas saa osallistua kaikkiin Kan-kodin tilaisuuksiin. Uuden asiakkaan kanssa käydään läpi kodin järjestyssäännöt ja viikko-ohjelma sekä kerrotaan, miten Kan-kodissa on tapana toimia.

Kan-kodeilla on käytössä lomake yksikön säännöistä ja asiakkaan sitoutumisesta kuntoutukseen ja asumiseen. Lomakkeella kerrotaan Kan-kodin säännöt sekä toimintatavat. Asiakas sitoutuu lomakkeella noudattamaan yksikön yleisiä sääntöjä. Asiakkaat voivat käyttää yksikön puhelinta tarvittaessa yhteydenpitoon läheisiä tai verkostoja varten. Vierailuja ei ole rajoitettu. Kan-kodin viikko-ohjelma on selkeästi asiakkaiden tiedossa ja sitä noudatetaan yhteisestä sopimuksesta. Viikko-ohjelma laaditaan yhdessä asiakkaiden kanssa.

Asiakkaan asiallinen kohtelu

Palvelussa omaksuttu tapa kohdata ja puhutella asiakkaita kertoo vallitsevasta toiminta-
kulttuurista ja sen taustalla omaksutuista arvoista ja toimintaperiaatteista. Palveluissa
tulee erityisesti kiinnittää huomiota ja tarvittaessa reagoida epäasialliseen tai loukkaa-
vaan käytökseen asiakasta kohtaan.

Miten varmistetaan asiakkaiden asiallinen kohtelu ja miten menetellään, jos epäasiallista kohtelua havaitaan?

Muistutus, kantelu ja muutoksenhaku
Jos potilas tai sosiaalihuollon asiakas ei ole tyytyväinen saamaansa palveluun, hoitoon tai kohteluun, hän voi
· olla yhteydessä potilasasiavastaavaan tai sosiaaliasiavastaavaan
· tehdä muistutuksen toimintayksikön vastuuhenkilölle tai johtavalle viranhaltijalle
· tehdä kantelun valvovalle viranomaiselle: ensisijaisesti oman alueen aluehallintovirastoon tai Sosiaali- ja terveydenhuollon lupa- ja valvontavirastoon (Valvira).
Sosiaalihuollossa asiakas voi lisäksi hakea muutosta saamaansa päätökseen. Päätöksessä on aina muutoksenhakuohjeet.

Suuri osa sosiaalipalveluista tehdyistä kanteluista koskee asiakkaan kokemaa epäasiallista kohtelua tai epäonnistunutta vuorovaikutustilannetta työntekijän kanssa. Tällaisen tilanteen tullessa esille yksikönvastaava keskustelee työntekijän kanssa sekä tämän jälkeen yhdessä työntekijän että asiakkaan kanssa ja pyritään löytämään tilanteessa oikeat ratkaisut. Asiakkaalla on isäksi oikeus tehdä muistutus Kan ry:n toiminnanjohtajalle tai johtavalle viranhaltijalle, mikäli hän on tyytymätön kohteluunsa. Velvollisuutemme on myös ohjata ja neuvoa ilmoituksen tekemisessä sosiaaliasiamiehelle. Sosiaaliasiamiehen yhteystiedot löytyvät yksikön ilmoitustaululta. Palvelun perustuessa ostosopimukseen muistutus tehdään järjestämisvastuussa olevalle viranomaiselle.

Kan-kodeilla kiinnitämme huomiota ja tarvittaessa reagoimme epäasialliseen tai loukkaavaan käytökseen asiakasta kohtaan. Kan-kodeilla noudatamme erittäin korkeaa moraalia
asiakkaan kohtaamisessa, asiakas on arvokas ja kohtaamme asiakkaan hänen tarpeidensa pohjalta.

Asiakkaan epäasialliseen kohteluun puututaan matalalla kynnyksellä. Ohjaajien kanssa käydään säännöllisesti kehityskeskustelut sekä mahdolliset varhaisen välittämisen keskustelut, joissa käsitellään asiakkaiden kohtelua aktiivisesti. Lisäksi toiminnanjohtaja keskustelee ohjaajien kanssa muutoinkin säännöllisesti ohjaajien ja Kan-kodin tilanteesta. 

Miten asiakkaan ja tarvittaessa hänen omaisensa tai läheisensä kanssa käsitellään asiakkaan kokema epäasiallinen kohtelu, haittatapahtuma tai vaaratilanne?

Asiakkaan ja läheisten kanssa tilanteet käsitellään keskustellen ja tarvittaessa annamme kirjalliset selvitykset. Ulkopuolisista epäasiallisuuksista tiedotamme tarvittavia osapuolia tilanteen vaatimalla tavalla

Palveluyksikön toiminnan keskeisimpien yhdenvertaisuutta, osallisuutta sekä asiakkaan tai potilaan asemaa ja oikeuksia koskevien riskien tunnistaminen, arviointi ja hallinta on kuvattu Taulukossa 5.

Taulukko 5: Palveluyksikön toiminnan keskeisimpien yhdenvertaisuutta, osallisuutta sekä asiakkaan tai potilaan asemaa ja oikeuksia koskevien riskien tunnistaminen, arviointi ja hallinta
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Asiakkaan syrjintä palveluissa, ennakkoluulot asiakasryhmäämme kohtaan
	Asiakas kokee olevansa ulkopuolinen
	Tuetaan asiakasta hänelle kuuluviin palveluihin. Vaikutetaan yleiseen mielipiteeseen

	yhteiskuntaan integroituminen
	asiakas ei kiinnity muihin yhteisöihin

Raportoidaan keskeisimmät riskit, epäkohdat ja puutteet palvelun Keski-Suomen hyvinvointialueelle. Vähintään kerran vuodessa ja tarkastusten yhteydessä ja ilmoitamme aina kun vakava riski, epäkohta ja puute ilmenee.

Lasten, nuorten ja perheiden sosiaali- ja terveyspalvelut ja aikuisten sosiaalipalvelut, vastuualuejohtaja 
Päivi Kalilainen
paivi.kalilainen@hyvaks.fi
050 370 0245

Esimerkkejä muista ilmoitusvelvollisuuksista: https://valvira.fi/sosiaali-ja-terveydenhuolto/ammattihenkilon-ilmoitusvelvollisuudet-ja-oikeudet

Sosiaalihuollon omavalvonta koskee asiakasturvallisuuden osalta sosiaalihuollon lainsäädännöstä tulevia velvoitteita. Palo- ja pelastusturvallisuudesta sekä asumisterveyden turvallisuudesta vastaavat eri viranomaiset kunkin alan oman lainsäädännön perusteella. Asiakasturvallisuuden edistäminen edellyttää kuitenkin yhteistyötä muiden turvallisuudesta vastaavien viranomaisten ja toimijoiden kanssa. Palo- ja pelastusviranomaiset asettavat omat velvoitteensa edellyttämällä mm. poistumisturvallisuussuunnitelman ja ilmoitusvelvollisuus palo- ja muista onnettomuusriskeistä pelastusviranomaisille. Asiakasturvallisuutta varmistaa omalta osaltaan myös holhoustoimilain mukainen ilmoitusvelvollisuus maistraatille edunvalvonnan tarpeessa olevasta henkilöstä

[bookmark: _Toc175740443][bookmark: _Toc198124397][bookmark: _Toc175741906][bookmark: _Toc177734579][bookmark: _Toc175741970][bookmark: _Toc233886580]4.2 Vakavien vaaratapahtumien tutkinta

Henkilökunnan kanssa on käyty läpi henkilökuntapalaverissa tunnistettavat vaaratapahtumat ja ne on toiminnassa huomioitu. Jos vakava vaaratapahtuma ilmenee, se tutkitaan yhdessä koko henkilökunnan kanssa. Henkilökunnalle annetaan kaikki mahdollinen tuki tilanteen selvittämiseksi ja varaudutaan kaikin mahdollisin keinoin, ettei vaaratilanne enää toistu ja tehdään ennaltaehkäisevät toimenpiteet.
Vakavien vaaratapahtumien tutkinta : Opas sosiaali- ja terveydenhuollon organisaatioille - Valto (valtioneuvosto.fi)

Omavalvonnan ja toiminnan kehittämiseksi hyödynnetään epäkohtailmoitusten ja haitta- ja vaaratapahtumailmoitusten käsittelyssä esiin tulleita epäkohtia tai puutteita, jotka käsitellään henkilökuntapalavereissa ja muutetaan esiin tulleiden asioiden pohjalta. Samoin toimitaan muistutusten, kanteluiden ja potilasvahinkoilmoitusten suhteen. Myös asiakaspalaute hyödynnetään toiminnan kehittämisessä. Säännölliset henkilökuntapalaverit takaavat sen, että henkilöstö on tietoinen käytössä olevista palautekanavista. Erityisesti huomioidaan henkilökuntapalavereissa valvontaviranomaisten ohjaus ja päätökset.

[bookmark: _Toc233886582]4.4. Kehittämistoimenpiteiden määrittely ja toimeenpano

Poikkeamien syyt ja taustatekijät käydään läpi henkilökuntapalaverissa ja kuullaan kaikkia tilanteen osapuolia. Poikkeaman syyt huomioidaan ja ryhdytään mahdollisiin kehittämistoimenpiteisiin, mitkä johtavat toiminnan laatua ja turvallisuutta. Kehittämistoimet kirjataan henkilökuntapalavereiden muistioihin. Vastuuhenkilö vastaa kehittämistoimenpiteistä mahdollisimman nopealla aikataululla.


Erillinen riskienhallinta- ja organisointi- ohje liitteenä

Erillinen edunvalvontaprosessi- ohje liitteenä

Erillisessä riskienhallinta- ja organisointi- ohjeessa on kuvattu riskienhallinta prosessi, seuranta ja raportointi. Riskien hallinnan menetelmiä ja mittareita kehitetään jatkuvasti.

Yksikkökohtaista tietoa palvelun laadun ja asiakasturvallisuuden kehittämisen tarpeista saadaan useista eri lähteistä. Omavalvonnan toimeenpanon prosessissa (riskienhallinnan prosessi) käsitellään kaikki asiakasturvallisuusriskit, epäkohtailmoitukset ja tietoon tulleet kehittämistarpeet. Korjaaville toimenpiteille sovitaan suunnitelma riskin vakavuuden mukaan.

Säännöllisen kirjaamisen avulla voidaan seurata, että omavalvonta toteutuu käytännössä ja kirjaamisen käytäntöjä kehitetään jatkuvasti.

Asiakastyötä ja päivittäistä kehittämistä ohjaa vuosittainen toimintasuunnitelma, viikko-ohjelmat ja asiakkaiden henkilökohtaiset viikko- ja kuntoutussuunnitelmat. Lisäksi kerätyn asiakastyytyväisyyskyselyn pohjalta kerätään toiminnan kehitystä ohjaavat kehittämiskohteet, joiden pohjalta yksikön toimintasuunnitelma rakentuu. Yksittäisiä kehittämistarpeita ja toimenpiteitä toteutetaan aina kun tarpeita esiintyy.

Kan-kodin toiminnan riskejä arvioidaan poistumisturvallisuusselvityksessä, pelastussuunnitelmassa, siivoussuunnitelmassa, omavalvontaohjelmassa, (lääkehoitosuunnitelmassa) sekä työ-, turvallisuus- ja työterveysriskikartoituksessa. Vuosittain tehtävät riskikartoitukset auttavat tunnistamaan ja kuvaamaan yksikön toimintaan liittyviä riskejä, arvioimaan riskien merkittävyyttä ja toteutumisen todennäköisyyttä sekä määrittelemään toimintatavat riskien hallitsemiseksi, valvomiseksi ja raportoimiseksi.
Omavalvontasuunnitelma päivitetään tarvittaessa tai vähintään kerran vuodessa,

